Millores als parcs de Catarroja
14 ag. 2023

El vicealcalde de Catarroja, Jesús Monzó, ha explicat que aquestes obres "responen a la necessitat de crear i d'adequar més espais infantils dins de l'estratègia d'incentivar la intervenció infantil com a Ciutat Educadora, on es treballa de manera explícita la participació adolescent i infantil per una ciutadania activa, reforçada amb el programa Respectem jugant".

Les obres i millores continuaran al llarg del mes d'agost amb iniciatives complementàries des del departament de Parcs i jardins, com les millores en l'enjardinament, el nou mobiliari urbà, les accions de mobilitat, o la campanya per conscienciar sobre els problemes que implica deixar el fem fora dels contenidors, ha explicat el regidor de Parcs i jardins, Martí Raga. En relació amb la campanya de conscienciació, s'han instal·lat cartells informatius al parc de les Barraques, la plaça de la Regió i la plaça Iturbi.